Gelaai deur admin op Vr, 03/18/2016 - 15:21
3414 keer gelees
carina vermaak (kommentaar)
Hoe skakel ek in om ook 'n blog te begin op voelgoed.co.za?
Hi Carina, jy kan 'n e-pos stuur aan danelle@carpediem.co.za. Geen ambulans, brandweerwa toe 2 in brand sterf | Netwerk24
Geen ambulans, brandweerwa toe 2 in brand sterf
Deur Susan Cilliers 10 Oktober 2018 19:29
Die afgebrande hut. Foto verskaf
Twee broers, Joseph en Zacharia Moholoagae, is verlede week in ’n brand in ’n sinkhut in die Ottosdal-omgewing in Noordwes dood terwyl daar glo nie ’n enkele brandweerwa of ambulans beskikbaar was nie.
Die Tswaing-munisipaliteit bedien Ottosdal, Sannieshof en Delareyville.
Volgens Carín Visser, DA-koukusleier in die Noordwes-wetgewer, het die DA die hut ná die tragedie besoek.
“Die twee broers van 18 en 23 het alleen in die hut in iemand anders se erf gewoon omdat hulle nie ander familie gehad het nie.”
Wanneer ’n noodoproep ontvang word, word die naaste ambulans gestuur. Ons het egter ’n uitdaging omdat ons nie genoeg ambulanse het nie, maar daar is planne om ons vloot van ambulanse en die personeelkorps te vergroot.
Volgens Visser het hulle op die toneel vasgestel die een broer was reeds dood toe die bure eindelik daarin kon slaag om die hut oop te breek.
“Geen ambulans kon gevind word om die oorlewende broer na die hospitaal te neem nie. Iemand in die gemeenskap het hom na die hospitaal geneem, maar hy is met sy aankoms daar dood verklaar.”
Dit is nie duidelik of iemand die brandweer ontbied het nie, maar volgens Visser is daar in elk geval nie ’n enkele werkende brandweerwa beskikbaar nie.
“Tswaing se enigste brandweerwa is na Setlagole (naby Delareyville) geneem, maar dit is heeltemal afgeskryf nadat dit in ’n ongeluk was.”
Visser glo nog tragedies wag om te gebeur indien die Tswaing-munisipaliteit nie dringend ’n rampbestuurstrategie in werking stel nie.
“Dis hartseer dat twee onskuldige inwoners die hoogste prys moes betaal omdat die ANC nie dienslewering prioritiseer nie.”
Visser sê voorts dr. Magome Masike, LUR vir gesondheid in Noordwes, moet verduidelik waarom die naaste beskikbare ambulans by die Mahikeng- provinsiale hospitaal is.
“Dis onaanvaarbaar dat mense in Tswaing geen bystand in noodgevalle kan kry nie. Selfs nadat die departement van gesondheid in Junie 2018 altesaam 40 nuwe ambulanse gekry het, sukkel hulle steeds om basiese gesondheidsdienste te lewer. Dis deel van die totale ineenstorting van Noordwes se gesondheidsorgstelsel.”
Dis hartseer dat twee onskuldige inwoners die hoogste prys moes betaal omdat die ANC nie dienslewering prioritiseer nie.
Isaac Moruti, munisipale bestuurder van Tswaing, het Woensdagmiddag gesê hy gaan geen kommentaar oor brandweerdienste lewer nie omdat daar volgens hom nie ’n plek soos Turfloop in die Tswaing- munisipale gebied is nie. Moruti sê ook hy is nie bewus van ’n onlangse voorval waar twee mense in ’n brand dood is nie.
Tebogo Lekgethwane, woordvoerder vir Noordwes se gesondheidsdepartement, sê die provinsie se ambulanse word op ’n sentrale plek gehou.
“Wanneer ’n noodoproep ontvang word, word die naaste ambulans gestuur. Ons het egter ’n uitdaging omdat ons nie genoeg ambulanse het nie, maar daar is planne om ons vloot van ambulanse en die personeelkorps te vergroot.”
Nicolize van der Walt, DA-woordvoerder in Noordwes, sê die Turfloop-woonbuurt is in die Letsopa-township naby Ottosdal.
“Die mense wat daar woon, het dié woongebied, waar daar nou al sowat 400 informele huise is, self dié naam gegee. Dis skokkend dat die munisipale bestuurder nie daarvan weet nie.”
Meer oor: Delareyville | Sannieshof | Ambulans | Brand
Man en sy droom sterf in brand
Plastic View-brand: Mense maak hul harte oop
Ma se kêrel gesoek ná sussies se branddood